ऑस्ट्रेलिया सरकार ने अपने आव्रजन विभाग की वेबसाइट पर लगे भारत के गलत नक्शे को भारतीय समुदाय के लोगों की सख्त आपत्ति के बाद हटा लिया है। दि ऑस्ट्रेलियन अखबार की एक रिपोर्ट में आव्रजन और नागरिकता विभाग की प्रवक्ता के हवाले से कहा गया है कि ऑस्ट्रेलिया में विभिन्न भारतीय समूहों की शिकायतों के बाद रविवार को वेबसाइट से नक्शा हटा लिया गया। इस नक्शे में देश की सीमाएं सही तरीके से प्रदर्शित नहीं की गयी थीं।  प्रवक्ता ने कहा कि नक्शा संयुक्त राष्ट्र से लिया गया था और गलती से उसे वेबसाइट पर लगा दिया गया और फुटनोट भी नहीं दिया गया। सिडनी स्थित प्रवासी भारतीयों की संस्था कॉंसिल ऑफ इंडियन आस्ट्रेलियंस इंक ने इस फैसले का स्वागत किया है। संस्था प्रमुख यदु सिंह ने कहा कि आव्रजन और नागरिकता विभाग भारतीय मूल के ऑस्ट्रेलियाई लोगों की चिंताओं पर अमल करता है और जरूरत के हिसाब से कदम उठाता है। उन्होंने इस फैसले पर खुशी जतायी है।
ऑस्ट्रेलिया सरकार ने अपनी वेबसाइट पर लगे भारत के गलत नक्शे को भारतीय समुदाय के लोगों की सख्त आपत्ति के बाद हटा लिया है।